กรณีศึกษา ttb กับการเป็นพันธมิตรทางธุรกิจกับ K FRESH จนสร้างธุรกิจส่งออกน้ำมะพร้าวไป 30 ประเทศทั่วโลก
“ที่เราเติบโตจนเป็นธุรกิจ SME ที่สามารถส่งออกมะพร้าวน้ำหอมได้ถึง 30 ประเทศทั่วโลก ส่วนหนึ่งมาจาก ttb ที่เป็นเสมือนหุ้นส่วนทางธุรกิจกับทาง K FRESH” คุณเข็มทัศน์ มนัสรังษี กรรมการ บริษัท เค-เฟรช จำกัด เล่าถึงเบื้องหลังความสำเร็จของบริษัท
21 มี.ค. 2566

กรณีศึกษา ttb กับการเป็นพันธมิตรทางธุรกิจกับ K FRESH จนสร้างธุรกิจส่งออกน้ำมะพร้าวไป 30 ประเทศทั่วโลก
ttb X ลงทุนแมน
“ที่เราเติบโตจนเป็นธุรกิจ SME ที่สามารถส่งออกมะพร้าวน้ำหอมได้ถึง 30 ประเทศทั่วโลก
ส่วนหนึ่งมาจาก ttb ที่เป็นเสมือนหุ้นส่วนทางธุรกิจกับทาง K FRESH”
คุณเข็มทัศน์ มนัสรังษี กรรมการ บริษัท เค-เฟรช จำกัด เล่าถึงเบื้องหลังความสำเร็จของบริษัท
คำถามที่ตามมาก็คือ ในฐานะพันธมิตร ttb ได้เข้ามาช่วยแก้ปมทางธุรกิจให้ K FRESH ด้วยวิธีไหนบ้าง จนทำให้ K FRESH เป็นธุรกิจ SME ที่แจ้งเกิดในตลาดโลกได้สำเร็จ
ส่วนคำถามต่อมา ทำไมความสัมพันธ์ระหว่าง ttb กับ K FRESH
ถึงไม่ใช่แค่ “สถาบันการเงินกับลูกค้า” แต่กลับถูกนิยามว่าเป็น “หุ้นส่วนทางธุรกิจ”
ลงทุนแมน ชวนมาหาคำตอบเรื่องนี้ ด้วยการพูดคุยกับคุณเข็มทัศน์ มนัสรังษี กรรมการ บริษัท เค-เฟรช จำกัด และ คุณพาจนา รุจิเรข รองประธานเจ้าหน้าที่บริหาร หัวหน้าบริหารความสัมพันธ์ลูกค้าบริษัทธุรกิจ ธนาคารทหารไทยธนชาต จำกัด (มหาชน) หรือ ttb
เรื่องราวทั้งหมดจะน่าติดตามและให้แง่คิดแก่เจ้าของธุรกิจ SME รายอื่น ๆ ได้ดีแค่ไหน
ลงทุนแมน จะสรุปบทสนทนาเหล่านี้ ให้เข้าใจง่าย ๆ
ขอเริ่มที่ฝั่ง K FRESH กันก่อน
คุณเข็มทัศน์ เล่าให้ฟังว่า จุดเริ่มต้นของธุรกิจ เกิดจากเมื่อ 19 ปีที่แล้ว มีคนรู้จักที่ทำธุรกิจขายสินค้าเกษตรในสหรัฐอเมริกา แนะนำว่า มะพร้าวน้ำหอม เป็นธุรกิจที่น่าสนใจ ประกอบกับธุรกิจเดิมของครอบครัว คือ ขายน้ำตาลมะพร้าว
จากนั้นก็ได้ศึกษาเชิงลึกจนพบว่า มะพร้าวน้ำหอมเมืองไทยเป็นที่นิยมในหลาย ๆ ประเทศ
ทำให้คุณเข็มทัศน์ ตัดสินใจทำธุรกิจส่งออกมะพร้าวน้ำหอมทันที
โดยใช้แนวคิดเกษตร 4.0 ที่ใช้เทคโนโลยีแปรรูปเพื่อเพิ่มมูลค่าสินค้าเกษตรได้อย่างหลากหลาย
อย่างไรก็ตาม แม้ธุรกิจ K FRESH จะเติบโตอย่างต่อเนื่อง แต่ก็ยังไม่ใช่การเติบโตแบบก้าวกระโดด
จนเมื่อคุณเข็มทัศน์ มาลองปรึกษาและต้องการเงินทุนเพื่อขยายกิจการเพิ่มเติมกับทาง ttb
ซึ่งถือเป็น Turning Point ให้ K FRESH กลายเป็นบริษัทส่งออกมะพร้าวน้ำหอมอันดับต้น ๆ ของไทย
“ttb ไม่ได้แค่เข้ามาช่วยเหลือด้านสินเชื่อ แต่ยังแนะนำเรื่องการส่งออกไปยังประเทศต่าง ๆ
และที่สำคัญยังให้คำแนะนำว่า K FRESH ควรสร้างแบรนด์ให้มีความแตกต่างและแข็งแกร่งอย่างไร โดยเมื่อสามปีก่อนทาง ttb ได้ชวนเข้าโครงการ Game Changer ซึ่งมีผู้เชี่ยวชาญด้านการสร้างแบรนด์มาให้คำปรึกษากับทั้งองค์กรในการวางแผนร่วมกัน เรื่องนี้เป็นเรื่องที่ผมประทับใจมาก”
จากนั้นธุรกิจ K FRESH ก็ทะยานไปได้ไกลกว่าที่คิด
ไม่ว่าจะเป็น ตลาดส่งออกที่ปัจจุบันขยายธุรกิจได้ถึงเกือบ 30 ประเทศ
พร้อมกับมีไลน์อัปสินค้าเพิ่มมากขึ้น เช่น ไอศกรีม, พุดดิ้ง, มะพร้าวเกล็ดหิมะ
คุณเข็มทัศน์ บอกว่า มะพร้าวที่ได้มาจากเกษตรกรและที่บริษัทปลูกเอง
ไม่สามารถส่งออกไปต่างประเทศได้ทุกลูก
โดยสัดส่วนการส่งออกมะพร้าวน้ำหอมคือ 50%
ส่วนอีก 50% ที่เหลือจะเป็นการนำมาแปรรูปเป็นสินค้าต่าง ๆ เพื่อเพิ่มมูลค่า
ด้วยวิธีนี้เอง ทำให้บริษัทสามารถรับซื้อมะพร้าวจากเกษตรกรในราคาที่สร้างความพอใจทั้งสองฝ่าย
“เราไม่เคยทิ้งมะพร้าวสักลูก ทุกส่วน ทุกองค์ประกอบ เราเอามาใช้ได้ครบถ้วน” คุณเข็มทัศน์ กล่าว
ด้วยความเชี่ยวชาญที่มาพร้อมความคิดสร้างสรรค์ในการผลิต
ทำให้ล่าสุด K FRESH ได้รับรางวัล “SMEs Excellence Awards 2022” ประเภทธุรกิจอุตสาหกรรมการผลิต
โดยคุณเข็มทัศน์ บอกว่า รางวัลนี้เป็นความภูมิใจของตัวเองและพนักงาน จนถึงเกษตรกรที่ขายมะพร้าวให้กับทางบริษัท
ที่น่าสนใจ คือ คุณเข็มทัศน์ เล่าให้ฟังว่า ttb ไม่เคยทอดทิ้ง K FRESH แม้ในยามที่บริษัทเผชิญกับความท้าทายจากการระบาดของโควิด 19
ด้วยการอนุมัติสินเชื่อเร่งด่วน เพื่อให้ธุรกิจดำเนินได้อย่างไหลลื่น ไม่มีสะดุด
“การช่วยเหลือของ ttb ครั้งนั้น ไม่ได้ช่วยแค่ K FRESH แต่ยังช่วยเหลือเกษตรกรกว่า 60 ครัวเรือน
ที่ขายมะพร้าวให้ทางบริษัท ทำให้พวกเขายังมีรายได้ในช่วงโควิด 19”
ที่น่าสนใจอีกเรื่อง แม้ K FRESH จะเป็นธุรกิจเกษตร SME แต่ก็ยังขับเคลื่อนด้วยเทคโนโลยี
เมื่อบริษัทมีการใช้ ttb business one ธนาคารดิจิทัลเพื่อโลกธุรกิจของทีทีบี
ที่สามารถใช้งานได้ทั้งอินเตอร์เน็ตแบงก์กิ้งและโมบายแอปพลิเคชัน ที่มีสารพัดฟังก์ชัน ช่วยให้ทุกธุรกรรมการเงินสะดวกสบาย ตอนไปทำงานที่ต่างประเทศก็ยังสามารถดำเนินธุรกิจได้ ไม่มีสะดุด
และทำให้บริษัทสามารถนำข้อมูลต่าง ๆ มาวิเคราะห์เพื่อให้ธุรกิจได้คล่องตัวมากขึ้น
โดยคุณเข็มทัศน์ บอกกับลงทุนแมนสั้น ๆ ว่า
“มันเป็นอะไรที่ใช้งานง่าย และเป็นประโยชน์ต่อการทำธุรกิจที่ช่วยทำให้ระบบต่าง ๆ ของบริษัทคล่องตัว รวดเร็วมากขึ้นกว่าเดิม จนถึงข้อมูลธุรกิจต่าง ๆ ของบริษัท
ที่อยู่ใน ttb business one ทำให้สามารถนำมาวางแผนธุรกิจได้อย่างแม่นยำตอบโจทย์”
ส่วนทางด้าน คุณพาจนา เล่าถึงนโยบายของ ttb ที่ไม่ได้มองว่า SME เป็นลูกค้า แต่เป็นพันธมิตรที่จะช่วยขับเคลื่อนธุรกิจให้เติบโตอย่างยั่งยืน ผ่านทีมผู้ดูแลความสัมพันธ์ (Relationship Manager) ของทางธนาคาร จนถึงบริการดิจิทัลโซลูชันต่าง ๆ ที่มาตอบโจทย์ธุรกิจในยุคนี้
โดยคุณพาจนา เล่าว่า เมื่อ 4 ปีที่แล้ว K FRESH ได้เข้ามาปรึกษาธุรกิจกับทางธนาคาร
ซึ่งทาง Relationship Manager มองเห็นถึงโอกาสและข้อดีของธุรกิจ คือ การนำสินค้าพื้นบ้าน อย่าง มะพร้าวน้ำหอม มาแปรรูปเพื่อเพิ่มมูลค่า จนสามารถส่งออกไปยังต่างประเทศได้
แต่หนึ่งสิ่งที่ K FRESH ควรต้องเพิ่มก็คือ การสร้างแบรนด์ เพราะน้ำมะพร้าว เป็นสินค้าที่มองผิวเผินไม่เห็นความแตกต่าง
“ทางเราแนะนำให้ K FRESH สร้างแบรนด์ เพื่อให้ลูกค้าเห็นถึงความแตกต่าง
อีกทั้งพอเห็นว่า K FRESH ขับเคลื่อนธุรกิจด้วยแพสชันและวิสัยทัศน์ของผู้นำอย่างคุณเข็มทัศน์ ทางธนาคารเลยช่วยนำแพสชันของบริษัท มาปรับแต่งเป็นแผนธุรกิจที่สอดคล้องกับตลาดส่งออกในแต่ละประเทศ”
ไม่ใช่แค่การเป็นเพื่อนทางธุรกิจที่คอยให้คำปรึกษา แต่ ttb ยังสนับสนุนบริการด้านการเงินต่าง ๆ ให้ K FRESH สามารถดำเนินธุรกิจได้ไม่สะดุด และเติบโตได้อย่างยั่งยืน
โดยคุณพาจนา บอกว่า K FRESH เป็นบริษัทมีผลประกอบการที่ดี จนถึงโรงงานที่มีประสิทธิภาพสูง มาตรฐานระดับโลก และดำเนินธุรกิจอย่างมีธรรมาภิบาล จึงไม่ได้เป็นเรื่องยากที่ธนาคารจะช่วยสนับสนุนบริษัทที่ดีและมีศักยภาพเช่นนี้
นอกจากการสนับสนุนสินเชื่อแล้ว ทาง K FRESH ยังใช้บริการธุรกรรมการเงินสำหรับการค้าระหว่างประเทศของทาง ttb ที่ช่วยลดขั้นตอนในธุรกิจส่งออก และมีการซื้อประกันภัยต่าง ๆ กับทางธนาคาร
จนถึงทางธนาคารยังได้แนะนำ ttb business one ธนาคารดิจิทัลเพื่อโลกธุรกิจอีกด้วย
และเมื่อ ttb เป็นที่ปรึกษาและอยู่ใกล้ชิดกับบริษัท K FRESH ที่ช่วยสนับสนุนการเติบโตตลอดเวลา
ทำให้ธนาคารเลือกจะชักชวนให้ทาง K FRESH เข้าประกวด “SMEs Excellence Awards 2022” จนในที่สุด K FRESH ก็ได้รับรางวัลประเภทธุรกิจอุตสาหกรรมการผลิต
คำถามคือ ttb มองเห็นอะไรในบริษัท K FRESH ว่าจะสามารถก้าวขึ้นรับรางวัล
อันทรงเกียรติที่มอบให้แก่ผู้ประกอบการ SME เมืองไทย
คุณเข็มทัศน์ สรุปเหตุผลมา 4 ข้อหลัก ๆ
1. K FRESH ทำสินค้าพื้นบ้าน อย่างน้ำมะพร้าวให้มีมูลค่าเพิ่มและส่งออกไปต่างประเทศ
2. บริษัทมีการเติบโตต่อเนื่องอย่างชัดเจน ทั้งในแง่ผลประกอบการและการขยายธุรกิจ
3. บริษัทมีนวัตกรรมการผลิตสินค้าใหม่ ๆ ที่แตกต่างอยู่ตลอดเวลา
4. เป็นบริษัทที่สร้างการเติบโตให้แก่ชุมชนเกษตรกรไทย ด้วยการทำธุรกิจอย่างมีคุณธรรม
ส่วนเหตุผลที่นโยบายของทาง ttb เลือกจะสนับสนุนผู้ประกอบการ SME ในเมืองไทยอย่างจริงจัง
เพราะ SME ในเมืองไทยมีความสำคัญกับระบบเศรษฐกิจของประเทศ และมีจำนวนมากถึง 3,000,000 ราย และเกี่ยวข้องกับตลาดแรงงานใหญ่สุด ที่สำคัญคือ สามารถสร้างมูลค่าทางเศรษฐกิจได้มากถึง 42% ของ GDP ประเทศ
นั่นแปลว่า หากธุรกิจ SME แข็งแรง และเติบโตก็จะส่งผลให้เศรษฐกิจไทยดีขึ้นเรื่อย ๆ
ผลลัพธ์ที่ตามมาก็คือ ประชากรในประเทศก็จะมีความเป็นอยู่ที่ดีขึ้น
ตรงนี้เอง ที่ตรงกับสโลแกนของทาง ttb ที่เรามักจะได้ยินบ่อย ๆ ในโฆษณา
“ttb เปลี่ยน...เพื่อให้ชีวิตคุณดีขึ้น”
#ttb #KFRESH
#SMEเติบโตอย่างยั่งยืน 
#ให้ชีวิตการเงินดีทั้งวันนี้และอนาคต
#เปลี่ยนเพื่อให้ชีวิตคุณดีขึ้น #MakeREALChange